**Алып баручы:**

Исәнмесез, кадерле әтиләр, балалар һәм килгән кунаклар. Кичәбезне ачып җибәрергә рөхсәт итегез.Иң беренче рөхсәт итегез әтиләрне, егетләребезне,23 февраль- Ватанны саклаучылар көне белән котларга.Сезгә кояштай озын гомер ,корычтай нык сәламәтлек,күк йөзләре һәрчак тыныч,аяз булсын иде.Усал җилләр беркемнең дә ишеген какмасын иде.

 Бүген без сезне “Юлда булыгыз уяу!” исемле уенга чакырдык.Уеныбыз юл йөрү кагыйдәләренә багышлана. Без бу теманы юкка гына алмадык.Соңгы вакытта юллардагы автомобильләр саны көннән-көн арта бара. Россия буенча хәзер 3 кешенең берсе-автомобиль хуҗасы.Тора-бара әле бу күрсәткеч тагын да артыр. Шуңа күрә безнең барыбызга да юл йөрү кагыйдәләрен бик әйбәтләп өйрәнергә кирәк. Бу уен балалар өчен дә, өлкәннәр өчен дә файдалы булсын иде!

**1бала:**

Исәнмесез, дусларым!

Бүген бик күңелле көн.

Тапкырлар һәм зирәкләрне

Табып бирәчәк бу көн.

**2Бала:**

Бүген бездә бәйрәм көн,

Кояш та көлә күктән.

Бәйрәмебезнең кунагы

Дәртле күңелле уен

Күптәннән безне көткән.

**3Бала:**

Безнең әти-әниләр

Бик борчылмасын өчен

Машинада шофер абый

Тынычлап барсын өчен,

Юл йөрү кагыйдәләрен

Әйбәт белергә кирәк.

Онытмыйча үтәргә,

Өйрәнергә бик кирәк!

**4Бала:**

Ярышларны башлыйбыз,

Барыбыз да тапкыр без,

Барыбыз да зирәк без,

Сынашыйк көчебезне!

**Җыр:”** ГАИ хезмәткәре “

**Алып баручы :** Бүгенге уен-- ярышта 3команда катнашачак.Иң беренче безнең уенчыларыбызга бәя бирүче жюри кирәк булачак, жюри итеп Кукмарадан килгән кунакларыбызны һәм бакча мөдире Людмила Николаевнаны сайлыйк.Балалар сезнең белемнәрегезне тикшергәнче әтиләребезнең белемнәрен тикшереп карыйк әле .Мин табышмаклар әйтәм ,ә сез җавап бирәсез ,барыгыз бергә кычкырып түгел ,берәнтекләп .

**1.**Сукмак буйлап ,мөгезле елан чаба .(трамвай )

**2.**Иснәми ул печәнне ,капмый да ул саламны ,

 Үзе бара өстерәп күп төрәнле сабанны .(трактор )

**3.** Җирдә киң тасма ята .(юл )

**4.**Урам буйлап йөгерә ,кечкенә генә йортлар

 Ул йорларның эчендә ,малайлар һәм кызлар .(автомобиль)

**5.**Могҗизаның зөбәрҗәт төсле күзе яна ,

 Димәк ,юл аша чыгарга була (светофор )

 **6** .Олы күзле кара айгыр ,кырык арба тартадыр (поезд )

 **7 .** Маңгаенда мөгезе бар ,боргаласаң үкерә

 Менеп атлансаң биленә ,илтә кирәк җиреңә ( мотоцикл)

 Бик зур рәхмәт әтиләребезгә табышмакларны бик яхшы беләләр икән ,әйдәгез шаулатып кул чабып әтиләр командасын да бирегә чакырыйк .

**Алып баручы:**

1 нче командабыз ***“Светофорик*** ” исемен йөртә.

Исеменнән күренгәнчә,

Алар матурлар.

**Девиз:”**-Кузгалма!-ди кызыл күз,

 -Сабыр!-дия сары күз,

 -Ярый –дия яшел төс!

2нче командабыз “***Яшь җәяүлеләр***” булыр .

**Девиз**:”Хәвеф-хәтәр булмасын дисәң,

 Юл кагыйдәсен һәрчак истә тот!”

3 нче командабыз “**Зебра** “булыр .

 **Девиз :** “Юлны тиешле урыннан гына чык “ .

**Алып баручы:**

Командалар бер-берсен сәламләделәр. Ә хәзер ярышларыбызны башлыйк, **1 конкурс** һәр командага 3 сорау бирелә.

**1 сорау:**

Җәяүлеләр юлның кайсы өлешеннән йөрергә тиешләр? (Тротуардан, тротуар булмаса, юл кырыеннан)

**2 Сорау:**

Җәяүле юлның кайсы ягыннан барырга тиеш? (Сул ягыннан, чөнки транспорт уң яктан йөри )

**3 сорау :**

 Балаларга кайда уйнарга ярый? Ни өчен ? (балаларга ишек алларында ,бакчада ,урамның машина йөрми торган өлешендә ,чөнки урамның машина йөри торган өлешендә уйнасаң шоферларга комачаулыйсың ,үзеңнең тормышыңны куркыныч астына куясың )

**4 Сорау:**

Юлның кайсы урыныннан чыгарга кирәк? (Светофорда яшел ут булганда, зебрадан, җәяүлеләр юлыннан, андый урыннар булмаса, юлның яртысына кадәр сул якка аннары уң якка карап барырга кирәк)

**5 Сорау:**

Юл билгеләре ничә төргә бүленә? (Күрсәтүче, кисәтүче, тыючы)

**6 Сорау:**

Җәяүленең юлны аркылы чыгу урыннарының төрләрен санап чыгарга ?(Юлны җир асты аша чыгу урыны ,зебра,җир өсте күпере аша чыгу урыны )

**7 сорау :**

Транспорт хәрәкәтен бозмас өчен җәяүлеләр нинди кагыйдәне үтәргә тиеш? (Тыныч булырга, йөгермәскә)

**8 Сорау:**

Светофор ни өчен кирәк?Кайларда куела?Ни өчен безнең авылда юк? (Светофор җәяүлегә һәм транспорт чараларына бер-берсенә комачаулык тудырмыйча хәрәкәт итү өчен кирәк. Ул юл чатында куела. Безнең авылда транспорт хәрәкәте бик тыгыз түгел, һәм зур юллар юк, шуңа күрә бездә светофор куелмаган)

**9 сорау :**

Автобус һәм трамвайны кайсы яктан әйләнеп узарга кирәк ? (Әйләнеп узарга ярамый ,кузгалып киткәнен көтәргә кирәк )

**Алып баручы :2 конкурс:** “Автомобильне җый”. Сезнең бурыч таяклардан,кыршаулардан автомобиль җыю.

(гим. таяклар ,кольцо ,вак таяклар )

**3 конкурс :** “Транспорт төрләрен аеру”. Светофорик командасы һава транспортын аерып, “Яшь җәяүлеләр” командасы су юлы транспортын ,ә инде “ Зебра “командасына тимер юл һәм коры җир транспортын аерып алырга кирәк . Өстәлдән үзегезгә тиешле транспорт төрен сайлап аласыз каршылыкларны узып рәсемне урынына алып барып куясыз .

(кубиклар аша сикереп барырга )

**Алып баручы:** Командаларга рәхмәт азрак ял итеп алсыннар ,ә без сезнең белән музыкаль пауза ясап алырбыз.

**Музыкаль пауза : “кызлар башкаруында татар халык биюе “**

**4 конкурс** :”Велосипед йөртү”.Һәрбер бала велосипедка утырып өстәлдән бер юл билгесе алып килә, аннан велосипедны икенче кешегә тапшыра, ә “Зебра “командасы велосипедта йөри алмау сәбәпле тачкада баралар (бер әти икенче әтинең аягыннан тота ) барлык команда барып беткәч нинди билге алып килгәнегезне әйтәсез.

(велосипед,берничә юл билгесе)

**5 конкурс**: “Яшерелгән сүз “ .Һәр командага табышмак әйтелә ,шул табышмакның җавабын хәрефләрдән җыеп өстәлгә алып барып тезәсез 1командага **(Канаты бар җилпеми ,эче җылы җил тими .) (самолет ),** 2командага  **(Кылга асылына тимергә таяна утырсаң чаба теләсә кая) (трамвай) ,** 3 команда га **(Ике аяклы үгез маңгаенда куш мөгез ) (велосипед )** .Бер уенчы бер хәреф алып кеглялар аша елан шикелле йөреп барасы ,кайтканда йөгереп кайтабыз .

(3 кегля бер командага )

**6 конкурс :** Бу ярыш спорт төре буена “Җитез бул “дип атала ,кечкенә боҗраларның эченә кубикларны бер бала куя ,икенче бала чиләккә җыя ,уен шулай дәвам итә .

(Боҗралар 15 шт,чиләк 3шт )

**Музыкаль пауза** : Анисим башкаруында “ Мин машина яратам “ җыр

**6 конкурс :”**Юл билгесен ясап бетер” .Ә хәзер сезнең рәсемгә осталыгыгызны тикшереп карыйбыз .Сезнең алдыгызда юл билгесе ята ,ләкин ул буялмаган , балалар бу ярышта беренче уенчы алдында яткан скак алкада ике тапкыр сикерә дә барып рәсемне буей башлый ,икенче уенчы беренче кеше буей б ашлау белән скакалкада сикерә дә иптәшенә булыша башлый ,уен шулай дәвам итә, ә әтиләр командасы да шулай ук итеп бара ,ләкин аларның алларында 3 геометрик фигура гына ,мин сезгә биремне укыйи тыңлагыз **( Кызыл түгәрәктә кеше әйтә кебек шул хакта** **юл юк** **монда җәяүлегә ,икенче юлдан атла ! җәяүлегә юл юк билгесе )** Бирем аңлашылдымы ,алайса әйдәгез уенны башлыйбыз .

( скакалка 3шт)

**7 конкурс** :”Юл билгесен җый “.Берничә кисәккә бүленгән билгене алда торган өстәлгә тезеп куябыз,бер уенчы билгенең бер кисәген алып машина арбасына сала күпер астыннан чыга өстәлгә илтеп куеп кире күпер астыннан кайта бара , иптәшенә машинаны тапшыра да артка барып баса .

(юл билгесе , зур машина )

**Музыкаль пауза :** Егетләр башкаруында бию карап китәрсез

**8 конкурс :**Алдагы ярыш “ тупны сикертеп бар ,сикертеп кайт “дип атала .Ә әтиләр тупны алларына куеп 4 аяклап баралар һәм кайталар .

**9 конкурс :** Конкурс “Киендер “дип атала .Һәр командага бер баланы киендерәсе :2 итек ,бияләй ,куртка ,шапка кидерәсе .Команданың беренче кешесе боҗра эченә керә ,бер итекне кулына ала йөгереп барып кидерә ,кайта да боҗрага икенче иптәшен алып икенче итекне алып йөгереп барып балага кидерәләр ,шулай итеп уен дәвам итә .Киендереп бетергәч уенчылар урыннарына барып басалар .

**Музыкаль пауза :** Кызлар башкаруында “Буратино “ биюе .

**Бию :** А.полина башкаруында

**Алып баручы :**Менә безнең сынаулар бетте .Хәзер сүзне нәтиҗә чыгару өчен жюригә бирәбез .Алар җиңүчеләрне билгеләр .

**Алып баручы :**Менә бәйрәмебезахырына якынлашты .барыгызга да зур рәхмәтемне белдерәм юл уяуларны ,сак булганнарны ярата .Моны беркайчан да истән чыгармасак иде ,бүгенге уен сезгә дә балаларга да юлда йөргәндә файдалы булсын иде .Адымнарыбыз нык ,юлларыбыз имин булсын иде .

 Юлда йөрү кагыйдәләрен

 Төгәл үтәп йөрсәгез,

 Юл чатында басып торган

 Светофорны күрсәгез-

 Шул чагында бәла-каза

 Сезне читләтеп үтәр,

 Кара кайгы, күз яшьләре

 Сездән мәңгегә китәр.

 **Анкета.**

**Ф.И. О.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Юл-транспорт һәләкәтенә нәрсәләр сәбәп була,ничек уйлыйсыз?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Бакча яшендәге балаларга юл йөрү кагыйдәләрен өйрәтүне кирәк дип саныйсызмы?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Балагызга җәмәгать транспортыннан файдалану кагыйдәләре турында сөйлисезме?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Юл-транспорт һәләкәтләре турында балагыз белән фикерләшәсезме?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Ата-аналар белән бала урам аркылы чыкканда нинди төп кагыйдәне үтәү кирәк?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Балагызның велосипеды бармы?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Балагызны велосипедтан дөрес файдалану кагыйдәләре белән таныштырдыгызмы?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Юлда һәм урамда балаларга ничә яшьтән велосипедта йөрергә мөмкин?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 9. Урамны аркылып чыкканда сез юл кагыйдәләрен бозасызмы?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Сораулар.**

1. Сез кызыл утка юл аша чыгасызмы?(Юк)
2. Сез ишегалдында самокатта утырып йөрисезме?Әйе)
3. Сез транспортта барганда өлкәннәргә урын бирми дип әйтәләр.Бу дөресме?(Әйе)
4. Сез яшел утка юл аша чыгасыз икән, бу дөресме?(Әйе)
5. Сез машиналар йөри торган җирдә уйныйсызмы?(Юк)
6. Сез, светофорның сары уты янгач, курыкмыйча юл ша чыгасызмы?(Юк)
7. Автобусны автобус тукталышында көтәргә ярыймы?(Әйе)
8. Бу залда транспорт чарасына ябышып баручы балалар бармы?(Юк)
9. “Җәяүленең юлны аркылы чыгу урыны” дигән билгене төшереп калдырсаң, дөрес буламы?(Юк)

10. Юл хәрәкәте кагыйдәләрен үтәү кирәкме?(Әйе)

11. Автомабильләр өчен булган юлны ата.(Юлның транспорт йөри торган өлеше.)

12. Җәяүлеләр тротуарның кайсы ягыннан барырга тиешләр?(Уң ягыннан)

13. Автобус һәм трамвайны кайсы яктан әйләнеп узарга кирәк?(Кузгалып киткәнен көтәргә)

14. Җәяүле өчен булган юлны атарга?(Тротуар)

15. Шәһәр җәмәгать транспортын кайсы урыннарда көтәләр ? (тукталышта )

16. Безнең авыл урамында нинди юл билгеләре урнаштырыр идегез ?

17. Ул юл билгеләрен кайларга куяр идегез ?

 18.Тротуар булмаганда юлның кайсы җиреннән барасы ?(юл кырыеннан хәрәкәткә каршы яктан барасы ).

Максат : юл йөрү кагыйдәләре ,юл билгеләре, велосипедта йөрү кагыйдәләре турындагы белемнәрне тикшерү һәм ныгыту; мәктәпкәчә яшьтәге балаларның урамда ,юлда хәвефсез йөрүне күз алдына китерүләрен формалаштыру ; балаларның физик сыйфатларын үстерү ;командалык хисен тәрбияләү.

Үткәрү ысулы : спорт ярышлары юл йөрү кагыйдәләре буенча теоретик белемнәр белән берлектә алып барыла .